《杭正月十五夜用韵》
元代·方回

随缘徇俗岂知音，戏队遨朋舞间吟。
但信金鞍忘路远，不知玉漏早更深。
春光月色相为赐，公子佳人别有心。
旧观依稀百分一，十年兵甲到如今。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。